જ્યારે વ્યક્તિ પોતાના જ દોષ-દુર્ગુણ, કુવિચારોને રંગીન ચશ્માની જેમ આંખો પર ધારણ કરીને રહે છે તો તેને સર્વત્ર નર્ક જ જોવા મળે છે, પરંતુ જ્યારે તે પોતાને સુધારવા અને બદલવા માટે પ્રયત્નશીલ બને છે ત્યારે બહારની પરિસ્થિતિ આપોઆપ જ સરળ બની જાય છે. આ રીતે અધ્યાત્મિક વિચારધારા મનુષ્યને સ્વર્ગ જેવા જીવનની આનંદમય અનુભૂતિ કરાવતી રહે છે અને છેવટે આત્મા, પરમાત્માને પ્રાપ્ત કરવાનું લક્ષ્ય પણ તે માર્ગ ઉપર ચાલતાં જ પ્રાપ્ત થાય છે.